Tutkimusreaktori
Suomessa on toiminut yksi tutkimusreaktori, "FiR 1" (Finland Reactor 1) Espoon Otaniemessä. Lämpöteholtaan 250 kilowatin reaktori käynnistettiin 1962 ja sammutettiin pysyvästi 2015. Sitä käytettiin tutkimuksen lisäksi koulutukseen, radioaktiivisten isotooppien tuotantoon ja syöpien sädehoitoon. Reaktori oli aluksi Teknillisen korkeakoulun ja vuodesta 1971 Teknologian tutkimuskeskus VTT:n omistuksessa.
Luotainraketti
Suomi – lähinnä Sodankylän geofysiikan observatorio ja Oulun yliopisto – on 1960-luvun lopusta alkaen ottaneet osaa joihinkin luotainrakettikampanjoihin. Suomalainen instrumentaatio on tällöin ollut magnetometri. Tällaisia raketteja on laukaistu sekä Poker Flatsistä Alaskasta että Norjan Andoijasta vielä 2000-luvullakin.